**AZ ÚJ LEXUS ES AZ EURO NCAP ÁLTAL VALAHA TESZTELT LEGBIZTONSÁGOSABB PRÉMIUM SZEDÁN**

**A Európában most először elérhető vadonatúj Lexus ES legújabb generációja 5 csillagos** [**Euro NCAP**](http://www.euroncap.com) **biztonsági besorolást ért el az új, legszigorúbb 2018-es tesztrendszerben, méghozzá úgy, hogy egy prémium szedán által eddig elért legmagasabb összesített eredményt kapta. Az extrém szilárd, új GA-K padlólemezre épített ES kimagasló eredményéhez a legújabb Lexus Safety System + csomag aktív biztonsági technológiái is hozzájárultak: ezeket a rendszereket arra tervezték, hogy támogassák a vezetőt abban, hogy minden korábbinál magabiztosabban uralhassa az autót.**

A vadonatúj, hetedik generációs [Lexus ES](https://www.lexus.hu/car-models/es/#hero) maximális, 5 csillagos értékelést kapott az Euro NCAP legújabb, 2018-as járműbiztonsági tesztjén, ahol kimagaslóan jó, 86,25-ös átlagot ért el. Eddig ez a legjobb eredmény, amit egy prémium autó eddig elért a jóval szigorúbb 2018-as tesztrendszerben, amely immár a kerékpárosok védelmét is fontos szempontként vizsgálja. Az új ES hatékonyan egyesíti a márka fejlett aktív biztonsági csomagja (Lexus Safety System +) és a kiemelkedő passzív biztonsági rendszerek előnyeit; ez utóbbiak közt olyan megoldások szerepelnek, mint az ultra-szilárd GA-K (Global Architecture-K) padlólemez és az alapfelszereltség részét képező 10 légzsák. A Lexus Safety System + legújabb változata új képességekkel ruházza fel az autót, és kibővíti azoknak a forgalmi helyzeteknek a körét, amelyekben az ES fokozott védelmet nyújt a vezetőnek és utasainak, illetve segít elkerülni a baleseteket. Az új megoldások közt immár megtalálható az ütközést megelőző biztonsági rendszer (PCS) részét képező nappali kerékpáros-felismerés és az éjszakai gyalogos-felismerés is. A dinamikus radarvezérlésű sebességtartó automatikát és sávkövető asszisztenst is tartalmazó Lexus Co-Drive rendszer a SAE szabvány szerinti 2-es szintű automatikus vezetéstámogatást kínál, valamint magas fokú biztonságot – miközben a vezető mindvégig magabiztosan uralhatja járművét. A vadonatúj ES egyébiránt már megrendelhető az európai piacokon, ahol az első vásárlók várhatóan 2019 januárjában vehetik át autóikat. A Lexus Safety System + csomag immár a Lexus európai modellpalettájának 99 százalékához elérhető, jól példázva a márka törekvését, hogy a legfejlettebb biztonsági technológiák előnyeit ne csupán a kínálat csúcsán álló, legmagasabb felszereltségi szintű modellek vásárlói, hanem a lehető legszélesebb közönség számára biztosítsa.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com